Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 264

2. A vizsga tartalma 2.1. A színpadtechnika (szcenika) gyakorlati vizsga tartalma A gyakorlati vizsga két részből tevődik össze. Megadott díszlettervhez – elölnézeti és alaprajz készítése méretarányosan, – bábtervhez szerkezeti rajz, kivitelezési terv készítése. A tanulónak önállóan kell elkészítenie a szaktanár által megadott díszlettervhez a vizsgamunkát, amelyet a szóbeli vizsga előtt 15 nappal be kell nyújtania a vizsgát szervező intézménynek. 2.2. A színpadtechnika (szcenika) szóbeli vizsga tartalma A vizsga tartalma a tanuló gyakorlati vizsgamunkájához kapcsolódva: – a bábszínházi megjelenítés sajátosságai, – a bábszínházi stílusok, – a különböző bábfajták mechanikai tulajdonságai, – a fontosabb szakkifejezések ismerete, – a színpadi/műhelymunka során alkalmazott anyagok, eljárások, eszközök, berendezések ismerete, színpadtechnikai tudnivalók, – tűzbiztonsági feltételek és balesetvédelem. A tanuló a vizsgán a kérdező tanár által a vizsgamunkával kapcsolatban feltett kérdésekre válaszol. 2006/62/II. szám

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes